laion/Wikipedia-Exotic huggingface dataset:
৯ মে

৯ মে গ্রেগরীয় বর্ষপঞ্জী অনুসারে বছরের ১২৯তম (অধিবর্ষে ১৩০তম) দিন। বছর শেষ হতে আরো ২৩৬ দিন বাকি রয়েছে। ১৫০২ - ক্রিস্টোফার কলম্বাস তার চতুর্থ অভিযাত্রা শুরু করেন। ১৫০৯ - নতুন পৃথিবীর সন্ধানে কলম্বাসের কাদিজ থেকে চতুর্থ এবং সর্বশেষ অভিযাত্রা শুরু। ১৫৭৩ - ডিউক হেনরি পোল্যান্ডের রাজা নির্বাচিত। ১৭৮৮ - ব্রিটেনের ক্রীতদাস প্রথা বিলোপের জন্য পার্লামেন্টে বিল পাস। ১৮৭৪ - বোম্বেতে প্রথম ঘোড়ায় টানা ট্রাম চালু হয়। ১৮৭৯ - নারী সচেতনতা প্রসারকল্পে কেশবচন্দ্র সেন আর্য নারী সমাজ প্রতিষ্ঠা করেন। ১৯৩৬ - ইতালি-ইথিওপিয়া একত্রীভুক্ত। রাজা তৃতীয় ভিক্টর এমানয়েল নিজেকে সম্রাট ঘোষণা করেন। ১৯৪৫ - নাৎসি জার্মনীর বিরুদ্ধে বিজয় অর্জনের মাধ্যমে দ্বিতীয় মহাযুদ্ধের অবসানে বিশ্বে বিজয়োৎসব পালিত হয়। ১৯৫৫ - ঠাণ্ডাযুদ্ধ বা স্নায়ুযুদ্ধের সময় পশ্চিম জার্মানি ন্যাটোতে যোগদান করে এই দিনে। ১৯৬০ - বিশ্বখাদ্য ও ড্রাগ প্রশাসন ঘোষণা করে যে জন্মনিয়ন্ত্রণের জন্য বড়ি ব্যবহার করা যাবে। ১৯৬৬ - চীন তৃতীয়বারের মত পারমাণবিক বিস্ফোরণ ঘটায়। ১৯৬৭ - জাকির হোসেন ভারতের রাষ্ট্রপতি নির্বাচিত হন। ১৯৮৪ - অক্সিজেন না নিয়েই এভারেস্ট জয় করেন ফু দোর্। ১৯৯২ - আর্মেনিয়ার সেনাবাহিনী আজারবাইজান প্রজাতন্ত্রের উপর হামলা চালিয়েছিলো। ১৯৯৪ - নেলসন ম্যান্ডেলা বর্ণবৈষম্যহীন দক্ষিণ আফ্রিকার প্রথম রাষ্ট্রপতি নির্বাচিত হন। ১৯৯৬ - ১৫ বছর পর উগান্ডায় প্রথম রাষ্ট্রপতি নির্বাচন। ১৯৯৭ - জাতিসংঘের নিষেধাজ্ঞা অমান্য করে লিবীয় নেতা গাদ্দাফির নাইজেরিয়া গমন। ২০০৪ - চেচেন প্রেসিডেন্ট আখমাদ কাদিরভকে হত্যা করা হয় ভিআইপি স্টেজের নিচে মাইন পেতে রেখে। যখন তিনি দ্বিতীয় বিশ্বযুদ্ধের বিজয় দিবসে সেনা কুচকাওয়াজ দেখছিলেন। ১৪৫৪ - আমেরিগো ভেসপুসি, ইতালীয় ব্যবসায়ী, অভিযাত্রী, নৌ-বিশারদ এবং মানচিত্র নির্মাতা। ১৫৪০ - মেওয়ারের শিশোদিয়া রাজবংশের হিন্দু রাজপুত রাজা মহারাণা প্রতাপ সিং(মৃ.১৯/০১/১৫৯৭) ১৮০০ - আমেরিকার দাস বিদ্রোহের নেতা জন ব্রাউন। ১৮৬৬ - গোপালকৃষ্ণ গোখলে, ভারতের স্বাধীনতা আন্দোলনের রাজনৈতিক নেতা ও বিশিষ্ট সমাজ সংস্কারক। (মৃ.১৯/০২/১৯১৫) ১৮৯৫ - রিচার্ড বার্থেলমেস, মার্কিন অভিনেতা। (মৃ. ১৯৬৩) ১৯০৭ - জ্যাকি গ্র্যান্ট, ওয়েস্ট ইন্ডিয়ান আন্তর্জাতিক ক্রিকেটার ও ধর্মপ্রচারক। (মৃ. ১৯৭৮) ১৯৩২ - কনরাড হান্ট, ওয়েস্ট ইন্ডিয়ান আন্তর্জাতিক ক্রিকেটার। (মৃ. ১৯৯৯) ১৯৩৬ - গ্লেন্ডা জ্যাকসন, ইংরেজ অভিনেত্রী ও রাজনীতিবিদ। ১৯৪৩ - মরিস ফস্টার, ওয়েস্ট ইন্ডিয়ান আন্তর্জাতিক ক্রিকেটার। ১৯৫১ - কেভিন কিগান - ইংরেজ ফুটবলার ও ম্যানেজার। ১৯৫৯ - অ্যান্ড্রু জোন্স, নিউজিল্যান্ডীয় সাবেক ক্রিকেটার। ১৯৮৬ - জেনি গান, ইংরেজ আন্তর্জাতিক প্রমীলা ক্রিকেটার। ১৯৮৭ - মুশফিকুর রহিম, বাংলাদেশী উইকেট কিপার ব্যাটসম্যান। ১৮০৫ - জার্মান লেখক কবি নাট্যকার ইহুয়ান ফেডারিক শিলার। ১৯০৩ - পল গোগাঁ, প্রখ্যাত ফরাসি চিত্রকর। (জ. ১৮৪৮) ১৯৩১ - আলবার্ট আব্রাহাম মাইকেলসন, মার্কিন পদার্থবিদ। (১৮৫২) ১৯৭১ - পূর্ণেন্দু দস্তিদার, লেখক ও রাজনীতিবিদ। ১৯৮৫ - এডমন্ড ওব্রায়েন, মার্কিন অভিনেতা। (জ. ১৯১৫) ১৯৮৬ - তেনজিং নোরগে নেপালী শেরপা পর্বতারোহী ও এডমন্ড হিলারির সাথে প্রথম এভারেস্ট শৃঙ্গ জয়ী।(জ.২৯/০৫/১৯১৪) ১৯৯৮ - তালাত মাহমুদ, ভারতীয় গজল গায়ক। (জ.২৪/০২/১৯২৪) ২০০৯ - এম এ ওয়াজেদ মিয়া, বাংলাদেশি পরমাণুবিজ্ঞানী। (জ. ১৯৪২) ২০১৩ - ইন্দ্রনাথ মজুমদার, কলকাতার সুবর্ণরেখা প্রকাশন সংস্থার প্রতিষ্ঠাতা ও দুষ্প্রাপ্য গ্রন্থের সংগ্রাহক। (জ.১৯৩৩) বিজয় দিবস ( রাশিয়া)। উইকিমিডিয়া কমন্সে ৯ মে সংক্রান্ত মিডিয়া রয়েছে।
ডায়ান কিটন

ডায়ান কিটন (ইংরেজি: Diane Keaton, জন্ম: ডায়ান হল; ৫ জানুয়ারি ১৯৪৬) হলেন একজন মার্কিন অভিনেত্রী, পরিচালক ও প্রযোজক। তিনি একটি একাডেমি পুরস্কার, একটি বাফটা পুরস্কার, দুটি গোল্ডেন গ্লোব পুরস্কার ও এএফআই আজীবন সম্মাননা পুরস্কারসহ একাধিক পুরস্কার অর্জন করেছেন। কিটন মঞ্চে অভিনয়ের মধ্য দিয়ে তার কর্মজীবন শুরু করেন। ১৯৭০ সালে তার চলচ্চিত্রে অভিষেক হয়। তার প্রথম বড় মাপের চলচ্চিত্র ভূমিকায় হল দ্য গডফাদার (১৯৭২) ছবিতে কে অ্যাডামস করলেওনে চরিত্রে। একই বছরে উডি অ্যালেন পরিচালিত প্লে ইট অ্যাগেইন, স্যাম তার কর্মজীবনের শুরুতে তাকে প্রতিষ্ঠা লাভ করতে সহায়তা করে। তার পরের দুটি চলচ্চিত্র হল স্লিপার (১৯৭৩) ও লাভ অ্যান্ড ডেথ (১৯৭৫), যা তাকে হাস্যরসাত্মক অভিনেত্রী হিসেবে পরিচিতি পাইয়ে দেয়। তার চতুর্থ চলচ্চিত্র অ্যানি হল (১৯৭৭)-এর জন্য তিনি শ্রেষ্ঠ অভিনেত্রী বিভাগে একাডেমি পুরস্কার অর্জন করেন। কিটন পরবর্তীকালে তার অ্যানি হল ব্যক্তিত্ব দূর করতে একই রকমের চরিত্রে কাজ করা বাদ দেন। তিনি নাট্যধর্মী অভিনয়ের দিকে মনোযোগ দেন এবং লুকিং ফর মিস্টার গুডবার (১৯৭৭)-এ অভিনয় করেন। তিনি রেডস (১৯৮১), মারভিন্‌স রুম (১৯৯৬), এবং সামথিংস গটা গিভ (২০০৩)-এ অভিনয় করে আরও তিনটি একাডেমি পুরস্কারের মনোনয়ন লাভ করেন। তার অন্যান্য জনপ্রিয় চলচ্চিত্রসমূহ হল বেবি বুম (১৯৮৭), ফাদার অব দ্য ব্রাইড (১৯৯১), ফাদার অব দ্য ব্রাইড পার্ট টু (১৯৯৫), দ্য ফার্স্ট ওয়াইভস ক্লাব (১৯৯৬), দি আদার সিস্টার (২০০১), এবং দ্য ফ্যামিলি স্টোন (২০০৫)। অভিনয়ের পাশাপাশি তিনি একজন আলোকচিত্রী, আবাসন প্রকল্প প্রস্তুতকারক, লেখিকা এবং গায়িকা। ক্লার্ক, জেরাল্ড (২৪ আগস্ট ২০১৭)। "Inside Diane Keaton's House in Beverly Hills"। আর্কিটেকচারাল ডাইজেস্ট (ইংরেজি ভাষায়)। সংগ্রহের তারিখ ৫ জানুয়ারি ২০১৯।  উইকিপিডিয়ার সহপ্রকল্পেডায়ান কিটন উইকিঅভিধান হতে সংজ্ঞা কমন্স হতে মিডিয়া উইকিসংবাদ হতে সংবাদ উইকিউক্তি হতে উক্তিসমূহ উইকিসংকলন হতে পাঠ্যসমূহ উইকিবই হতে পাঠ্যবই উইকিবিশ্ববিদ্যালয় হতে শিক্ষা উপকরণ দাপ্তরিক ওয়েবসাইট অলমুভিতে ডায়ান কিটন ইন্টারনেট অফ-ব্রডওয়ে ডেটাবেজে ডায়ান কিটন (ইংরেজি) ইন্টারনেট ব্রডওয়ে ডেটাবেজে ডায়ান কিটন (ইংরেজি) ইন্টারনেট মুভি ডেটাবেজে ডায়ান কিটন  (ইংরেজি) বক্স অফিস মোজোতে ডায়ান কিটন (ইংরেজি) রটেন টম্যাটোসে ডায়ান কিটন (ইংরেজি)
একবর্ণ আলোকচিত্রবিদ্যা

একবর্ণ আলোকচিত্রগ্রহণ (ইংরেজি: Monochrome photography) হলো একটি চিত্রের প্রত্যেকটি অবস্থান ভিন্ন ভিন্ন পরিমাণের আলো ধারণ ও প্রদর্শন করতে পারে, কিন্তু ভিন্ন ভিন্ন রঙ প্রদর্শন করতে পারে না। এটি শাদা-কালো আলোকচিত্রগ্রহণের সমস্ত নমুনা ধারণ করে, যেটি কালো থেকে সাদা পর্যন্ত বিস্তৃত নিরপেক্ষ ধূসর স্বনযুক্ত ছবি জন্ম দেয়। ধূসর ছাড়া অন্য রঙ যেমন সেপিয়া, সবজে নীল অথবা বাদামী রঙও একবর্ণ আলোকচিত্রগ্রহণে ব্যবহার করা যায়। সমসাময়িক পৃথিবীতে একবর্ণ আলোকচিত্রগ্রহণের শৈল্পিক উদ্দেশ্য ও নির্দিষ্ট প্রযুক্তিগত চিত্র প্র‍য়োগ রয়েছে। লেইকা এম মনোক্রোম হলো লেইকা ক্যামেরা এজির র‍্যাঞ্জফাইন্ডার এম সিরিজের আধুনিক ক্যামেরা ও একটি মনোক্রোম সেন্সর রয়েছে। এটি ১০ মে ২০১২ সালে ঘোষিত হয়। শাদাকালো চিত্র আধুনিক সেপিয়া চিত্র আধুনিক সায়ান চিত্র ল্যাংফোর্ড, মাইকেল (২০০০)। Basic Photography (প্রাথমিক আলোকচিত্রগ্রহণ) (৭ম সংস্করণ)। অক্সফোর্ড: ফোকাল প্রেস। আইএসবিএন 0-240-51592-7।  Lambrecht, Ralph W.; উডহাউজ, ক্রিস (২০১১)। Way beyond monochrome: advanced techniques for traditional black & white photography (২য় সংস্করণ)। আমস্টারডাম: ফোকাল প্রেস। আইএসবিএন 978-0-240-81625-8।  উইকিমিডিয়া কমন্সে একবর্ণ আলোকচিত্রবিদ্যা সংক্রান্ত মিডিয়া রয়েছে। শাদা-কালো চলচ্চিত্র তথ্য ও তুলনা তালিকা
রবার্ট ডুভল

রবার্ট সেল্ডেন ডুভল (ইংরেজি: Robert Selden Duvall; জন্ম: ৫ জানুয়ারি ১৯৩১) হলেন একজন মার্কিন অভিনেতা ও চলচ্চিত্র নির্মাতা। তিনি ছয় দশকের অধিক সময় ধরে অভিনয়ের সাথে জড়িত আছেন। অভিনয়ের স্বীকৃতি হিসেবে তিনি সাতটি একাডেমি পুরস্কারের মনোনয়ন হতে একটি পুরস্কার জয় করেন, সাতটি গোল্ডেন গ্লোব পুরস্কারের মনোনয়ন হতে চারটি পুরস্কার জয় করেন এবং একটি বাফটা পুরস্কার, একটি স্ক্রিন অ্যাক্টরস গিল্ড পুরস্কার ও একটি এমি পুরস্কার জয়সহ একাধিক পুরস্কার জয় ও মনোনয়ন লাভ করেছেন। ২০০৫ সালে তিনি ন্যাশনাল মেডেল অব আর্টস লাভ করেন। ডুভল ১৯৫০-এর দশকের শেষ দিক থেকে মঞ্চ নাটকে অভিনয় শুরু করেন এবং ১৯৬০-এর দশকের শুরুতে টেলিভিশন ও চলচ্চিত্রে কাজ শুরু করেন। তিনি টু কিল আ মকিংবার্ড (১৯৬২) চলচ্চিত্রে তিনি বু র‍্যাডলি চরিত্রে, ক্যাপ্টেন নিউম্যান, এম.ডি. (১৯৬৩), টিএইচএক্স ইলেভেন থার্টি এইট (১৯৭১) চলচ্চিত্রে কেন্দ্রীয় চরিত্রে এবং হর্টন ফুটের নাটক অবলম্বনে উইলিয়াম ফকনারের টুমরো (১৯৭২) চলচ্চিত্রে অভিনয় করেন। এই সময়ে তিনি গডফাদার ধারাবাহিকের দ্য গডফাদার (১৯৭২) ও দ্য গডফাদার পার্ট ২ (১৯৭৪) চলচ্চিত্রে অভিনয় করেন, যা সমালোচনামূলক ও ব্যবসায়িক দুই দিক থেকে সফলতা অর্জন করে। তিনি টেন্ডার মার্সিজ (১৯৮৩) ছবিতে অভিনয় করে শ্রেষ্ঠ অভিনেতা বিভাগে একাডেমি পুরস্কার এবং টম কোর্টনির সাথে যৌথভাবে সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন। তিনি বাকি ছয়টি একাডেমি পুরস্কারের মনোনয়ন লাভ করেন দ্য গডফাদার (১৯৭২), অ্যাপোক্যালিপ্স নাউ (১৯৭৯), দ্য গ্রেট স্যান্টিনি (১৯৭৯), দি অ্যাপোস্টল (১৯৯), আ সিভিল অ্যাকশন (১৯৯৮), ও দ্য জাজ (২০১৪) ছবিতে অভিনয়ের জন্য। তার অভিনীত অন্যান্য উল্লেখযোগ্য চলচ্চিত্রসমূহ হল বুলিট (১৯৬৮), ট্রু গিট (১৯৬৯), ম্যাশ (১৯৭০), জো কিড (১৯৭২), দ্য কনভারসেশন (১৯৭৪), নেটওয়ার্ক (১৯৭৬), দ্য ন্যাচারাল (১৯৮৪), দ্য হ্যান্ডমেইড্‌স টেল (১৯৯০), ডেজ অব থান্ডার (১৯৯০), র‍্যাম্বলিং রোজ (১৯৯১), ফলিং ডাউন (১৯৯৩), জ্যাক রিচার (২০১২), আ নাইট ইন ওল্ড মেক্সিকো (২০১৪), এবং ওয়াইল্ড হর্সেস (২০১৫)। ডুভল অভিনীত টেলিভিশন কর্মের মধ্যে উল্লেখযোগ্য দ্য টোয়ালাইট জোন (১৯৬৩), দ্য আউটার লিমিটস (১৯৬৪), লোনসাম ডাভ (১৯৮৯), স্ট্যালিন (১৯৯২), দ্য ম্যান হু ক্যাপচারড এইখমান (১৯৯৬) ও ব্রোকেন টেইল। লোনসাম ডাভ (১৯৮৯) ও স্ট্যালিন (১৯৯২)-এ অভিনয় করে তিনি শ্রেষ্ঠ টিভি মিনি ধারাবাহিক অভিনেতা বিভাগে দুটি গোল্ডেন গ্লোব পুরস্কার অর্জন করেন এবং ব্রোকেন টেইল-এ অভিনয় করে একটি প্রাইমটাইম এমি পুরস্কার অর্জন করেন। "Robert Duvall"। বায়োগ্রাফি (ইংরেজি ভাষায়)। এঅ্যান্ডই টেলিভিশন নেটওয়ার্কস। ২৭ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ৫ জানুয়ারি ২০১৯।  উইকিমিডিয়া কমন্সে রবার্ট ডুভল সংক্রান্ত মিডিয়া রয়েছে। ইন্টারনেট অফ-ব্রডওয়ে ডেটাবেজে রবার্ট ডুভল (ইংরেজি) ইন্টারনেট ব্রডওয়ে ডেটাবেজে রবার্ট ডুভল (ইংরেজি) ইন্টারনেট মুভি ডেটাবেজে রবার্ট ডুভল  (ইংরেজি)
যাদবপুর রেলওয়ে স্টেশন

যাদবপুর রেলওয়ে স্টেশন হল কলকাতা শহরতলি রেলওয়ের একটি স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে আনুমানিক ৮ কিলোমিটার (৫.০ মা) দূরে শিয়ালদহ–নামখানা লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। যাদবপুর রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ১১৫ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। যাদবপুর রেলওয়ে স্টেশনটি ভারতের পশ্চিমবঙ্গ রাজ্যের কলকাতা শহরে অবস্থিত। এই রেলওয়ে স্টেশনটি যাদবপুর ও তার পার্শ্ববর্তী এলাকাগুলিতে রেল পরিষেবা প্রদান করে। যাদবপুর রেলওয়ে স্টেশনের অবস্থান হল ২২°২৯′৪২″ উত্তর ৮৮°২২′৩০″ পূর্ব﻿ / ﻿২২.৪৯৫১০৭৯° উত্তর ৮৮.৩৭৪৯৮১৩° পূর্ব﻿ / 22.4951079; 88.3749813। এর গড় উচ্চতা হল ৯ মিটার (৩০ ফু)। ১৮৬২ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে যাদবপুর পর্যন্ত ১,৬৭৬ মিলিমিটার (৫ ফুট ৬ ইঞ্চি) বিস্তৃত ব্রডগেজ রেলপথ নির্মাণ করেছিল। শিয়ালদহ থেকে যাদবপুর পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল। "JDP/Jadavpur"।  "JDP/Jadavpur Railway Time Table"।  "Indian Railways History Time Line"। জানুয়ারি ২০১০ তারিখে মূল থেকে আর্কাইভ করা।  "The Chronology of Railway Development in Eastern India"। ২৭ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০১৯।  "History of The Electrification of Indian Railways"।
কীবোর্ড প্রযুক্তি

কম্পিউটার কীবোর্ড তাদের ব্যবহার করা সুইচ প্রযুক্তির ভিত্তিতে শ্রেণিবদ্ধ করা যায়।বর্ণানুক্রমিক কীবোর্ডগুলোর সাধারণত ৮০ থেকে ১১০টি টেকসই সুইচ থাকে, প্রতিটির জন্যে একটি করে। সুইচ প্রযুক্তি নির্বাচন কী প্রতিস্পন্দন (কী রেসপন্স, কী যে চাপা হয়ে তার ইতিবাচক ফিডব্যাক) ও প্রাক গমনকে (প্রি ট্র‍্যাভেল, কী ঠিকভাবে চাপার জন্যে প্রয়োজনীয় দূরত্ব) প্রভাবিত করে। নতুনতর কীবোর্ড মডেলগুলো সাশ্রয়ের জন্যে বিভিন্ন প্রযুক্তির মিশ্রিত রূপ ব্যবহার করে। দুপ্রকারের মেমব্রেন-ভিত্তিক কীবোর্ড রয়েছে, ফ্ল্যাট-প্যানেল মেমব্রেন ও ফুল-ট্র‍্যাভেল মেমব্রেন কীবোর্ড: ফটোকপি মেশিন বা মাইক্রোওয়েভ ওভেনের মত যন্ত্রপাতিতে ফ্ল্যাট-প্যানেল মেমব্রেন কীবোর্ডের দেখা পাওয়া যায়। একটি সাধারণ ডিজাইন যা তিনটি স্তর নিয়ে গঠিত। শীর্ষ স্তরে সামনে ছাপানো লেবেল ও পেছনে পরিবাহী ডোরা রয়েছে। এর নিচে আছে একটা ব্যবধান স্তর, যা সামনের পেছনের স্তরকে আলাদা করে রাখে যাতে সাধারণভাবে কোন বৈদ্যুতিক আদানপ্রদান না ঘটে। পেছনের স্তরে উল্লম্বভাবে সামনের লেয়ারের দিকে ছাপানো পরিবাহী ডোরা রাখে। যখন একসাথে থাকে, এ ডোরাগুলো একটি গ্রিড গঠন করে। যখন ব্যবহারকারী নির্দিষ্ট অবস্থানে চাপে, আঙ্গুল শীর্ষ স্তর ব্যবধানকারী স্তরের মধ্য দিয়ে নিচে নিয়ে যায় যা গ্রিডের ইন্টারসেকশবে একটি সার্কিট বন্ধ করে দেয়। এটা কম্পিউটার অথবা কীবোর্ড নিয়ন্ত্রণ প্রসেসরকে ইঙ্গিত করে যে নির্দিষ্ট বাটন চাপা হয়েছে। সাধারণত ফ্ল্যাট-প্যানেল মেমব্রেন কীবোর্ড উল্লেখযোগ্য ভৌত ফিডব্যাক তৈরি করে না। তাই এটি ব্যবহার করা যন্ত্রগুলো কী চাপার পর একটি বিপ উদগম বা লাইট ফ্ল্যাশ করে। তারা অধিকাংশ সময় রুঢ় পরিবেশে ব্যবহার করা হয়। যদিও ব্যক্তিগত কম্পিউটারের প্রথম দিনগুলোতে তারা ব্যবহৃত হতো, মেকানিক্যাল সুইচ কীবোর্ড তাদের সে জায়গা দখল করে নিয়েছে। ফুল-ট্র‍্যাভেল মেমব্রেন-ভিত্তিক কীবোর্ডগুলো বর্তমানের সবচেয়ে পরিচিত কীবোর্ড। তাদের এক-টুকরা প্লাস্টিক কীটপ/সুইচ প্লাগার আছে যা বৈদ্যুতিক সুইচ ম্যাট্রিক্সে যোগাযোগ বাস্তবায়ন করতে একটি মেমব্রেনে চাপানো হয়। এ ধরনের কীবোর্ডে একটি কী চাপা তড়িত প্যাডের আধৃতি পরিবর্তিত হয়। এ ছাঁচটি প্রতিটির জন্যে একটি করে দুটো ত-আকৃতির তড়িত-ধারক প্যাড নিয়ে গঠিত, যা একটি পিসিবির উপর ছাপানো এবং সোল্ডারমাস্কের একটি অন্তরক ও মোটা ফিল্ম দ্বারা আচ্ছাদিত। এ ধারণার জটিলতা সত্ত্বেও ক্যাপাচিটিভ সুইচিঙের এ পদ্ধতিটি বাস্তবিকভাবে সাধারণ। এর চলনশীল অংশ একটি ফ্ল্যাট ফোমে শেষ হয়েছে। স্কফিল্ড, জ্যাম (৯ মে ২০০৪)। "Which ThinkPad laptops have the best keyboards? (কোন থিংকপ্যাড ল্যাপটপের আছে শ্রেষ্ঠ কীবোর্ড?)"। দ্যা গার্ডিয়ান। সংগ্রহের তারিখ ৪ জানুয়ারি ২০১৮।
দ্য সোপরানোস

দ্য[স্থায়ীভাবে অকার্যকর সংযোগ] সোপরানোস ডেভিড চেসসৃষ্ট একটি মার্কিন টেলিভিশন সিরিজ। সিরিজটির কেন্দ্রীয় চরিত্র টনি সোপরানো। টনি সোপরানো নিউ জার্সিস্থ ইতালিয়ান-মার্কিন মাফিয়া সংগঠনের শীর্ষস্থানীয় একজন। সিরিজের দেখানো হয় সোপরানো কীভাবে তার পরিবার ও মাফিয়া দল সামাল দেয়। সিরিজটি এইচবিওতে ১৯৯৯ সাল থেকে ২০০৭ সাল পর্যন্ত ছয় মৌসুম ও ৮৬টি পর্ব ধরে প্রচারিত হয়। এটি সর্বকালের সর্বশ্রেষ্ঠ টিভি সিরিজগুলোর একটি হিসেবে বিবেচিত হয়। Steinberg, Jacques (মে ৯, ২০০৬)। "Sopranos Undergoes Cosmetic Surgery for Basic Cable"। The New York Times। সংগ্রহের তারিখ ডিসেম্বর ৬, ২০১৩।  Lusher, Tim (জানুয়ারি ১২, ২০১০)। "The Guardian's top 50 television dramas of all time"। The Guardian। সংগ্রহের তারিখ মে ৩১, ২০১২।  Rorke, Robert (এপ্রিল ২৭, ২০০৮)। "THE 35 BEST SHOWS ON TV–EVER"। New York Post। সংগ্রহের তারিখ মে ৩১, ২০১২।  Mann, Bill (ডিসেম্বর ১৪, ২০০৯)। "Bill Mann: TV Critic's Call: Here Are The Decade's 10 Best Series"। The Huffington Post। সংগ্রহের তারিখ মে ৩১, ২০১২।  Johnston, Andrew; Sepinwall, Alan (মার্চ ৫, ২০০৮)। "David vs. David vs. David; or Which Is the Greatest TV Drama Ever, Simon's The Wire, Milch's Deadwood, or Chase's The Sopranos?"। Slant Magazine। সংগ্রহের তারিখ মার্চ ৩১, ২০১৪।  Sheffield, Rob (সেপ্টেম্বর ২১, ২০১৬)। "100 Greatest TV Shows of All Time"। Rolling Stone। সেপ্টেম্বর ২৩, ২০১৬ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২২, ২০১৬।
আবান বিন উসমান বিন আফফান

আবান বিন উসমান বিন আফফান (মৃত্যু ১০৫ হিজরি/৭২৩ ঈসায়ী) ছিলেন একজন বিশিষ্ট মুহাদ্দিস, ফকিহ, মুফাসসির, এবং ইতিহাসবিদ। আবান বিন উসমান বিন আফফান ছিলেন ইসলামের তৃতীয় খলিফা উসমান বিন আফফানের পুত্র। তার মায়ের নাম উম্মু আমর বিনতে জান্দাব। তিনি হচ্ছেন প্রথম ইতিহাসবিদ যিনি মুহাম্মাদের মাগাজী রচনা করেছিলেন। একই সাথে তিনি ছিলেন হাদিস ও ফিকহ শাস্ত্রের পণ্ডিত ব্যক্তিত্ব। হাদিস বর্ণনায় আবান বিন উসমানের বিশেষ অবদান রয়েছে। তিনি অনেক হাদিস বর্ণনা করেছেন। The encyclopedia of islam। Koninklyke Brill। ২০০৪।  Sayyid Husayn Muhammad Ja'fari। "The Origins and Early Development of Shia Islam"। সংগ্রহের তারিখ ২২ মার্চ ২০১৩।
আব্দুল গাফফার খান

আব্দুল গাফফার খান (পশতু: عبدالغفار خان) (৬ ফেব্রুয়ারি ১৮৯০ - ২০ জানুয়ারি ১৯৮৮) ভারতে ব্রিটিশ শাসনে তার অহিংসের জন্য একজন পশতুন বংশোদ্ভূত ভারতীয় রাজনৈতিক হিসেবে পরিচিত ছিলেন। তৎকালীন ভারতের উত্তর- পশ্চিম সীমান্তে বিশৃঙ্খলা ও সাম্প্রদায়িক দাঙ্গা রোধে মহাত্মা গান্ধীর অহিংস নীতি প্রচার ও ধারণ করার জন্য তাকে সীমান্ত গান্ধী উপাধী দেয়া হয় বলে ধারণা করা হয়। এছাড়াও তিনি সর্বদাই মহাত্মা গান্ধীর অহিংস নীতির একজন একনিষ্ঠ সমর্থক ছিলেন। ১৯৬৭ সালে 'নেহেরু পুরস্কার' এবং ১৯৮৭ সালে ভারতরত্ন পুরস্কারে সম্মানিত হন আব্দুল গাফফার খান। 'ভারতরত্ন' পুরস্কার প্রাপক প্রথম অ-ভারতীয় ব্যক্তি ছিলেন তিনি। Habib, Irfan (September–October 1997). "Civil Disobedience 1930–31". Social Scientist. Social Scientist. 25 (9–10): 43. doi:10.2307/3517680. JSTOR 3517680. Johansen, Robert C. (1997). "Radical Islam and Nonviolence: A Case Study of Religious Empowerment and Constraint Among Pashtuns". Journal of Peace Research. 34 (1): 53–71. doi:10.1177/0022343397034001005
সাজিদ রাজার বাড়ি

সাজিদ রাজার বাড়ি সিলেটের একটি ঐতিহাসিক স্থাপনা। ১৮ শতকের প্রথম দিকে জমিদার সাজিদ রাজা কর্তৃক নির্মিত হয় এই বাড়িটি। সিলেটের সীমান্ত উপজেলা জকিগঞ্জের কাজলসার ইউনিয়নের সুরমা নদীর তীরবর্তী আটগ্রামে অবস্থিত সাজিদ রাজার বাড়ি। জকিগঞ্জের ইতিহাস ও ঐতিহ্যের গুরুত্বপূর্ণ অংশ হিসাবে গণ্য করা হয় আটগ্রাম বাজারের সন্নিকটে সুরমা নদীর তীরে অবস্থিত বিখ্যাত এ জমিদার বাড়িটিকে। ১৮ শতকের প্রথম দিকে জমিদার সাজিদ রাজা জকিগঞ্জের উপজেলা ও এর আশপাশ শাসন করতেন। প্রাজাদের দেখভাল করার জন্য কাঠ দ্বারা নির্মিত গাড়ি ও হাতিতে সওয়ার হয়ে পুরো রাজ্য ঘুরে বেড়াতেন। তার দ্বারা নির্মিত বাড়ি, বিচারালয়, মসজিদ ও পুকুর এখনও ইতিহাস ঐতিহ্যের নিদর্শন হয়ে দাঁড়িয়ে আছে। প্রায় ১৫ একর জমির উপর এই বাড়িতে রয়েছে ১৩ চালার একটি টিনের ঘর। ব্রিটিশ আমলে জমিদার সাজিদ রাজার বোনের উত্তরাধিকারী তার বাবা মৌলভী দেওয়ান দিগার উদ্দিন আহমদ চৌধুরী ও তার দুই চাচা দেওয়ান আজিজ উদ্দিন আহমদ চৌধুরী, মইন উদ্দিন আহমদ চৌধুরী শখের বশে এ ঘর তৈরি করেন। তৎকালীন ১৩ হাজার টাকা মজুরিতে কলকাতার মিস্ত্রিরা তেরটি চাল তৈরি করেন। টিন এবং কাঠের কারুকার্যমণ্ডিত চালাগুলো। কাঠ-বাঁশের খানার বেড়ার ওপর চুনসুরকির ব্যবহার করা হয়েছে যা কিনা প্রাচীন ঐতিহ্যের নিদর্শন বহন করে। ঘরগুলোর পুরো ছাদ ও খুঁটিগুলো কাঠের তৈরি এবং মেঝে পাকা। এক কক্ষের বিশাল একটি ঘর বৈঠকখানা হিসেবেই ব্যবহার হত যেখানে একসময় হাসন রাজাসহ জমিদারদের আড্ডা বসত। ধর্মপ্রাণ সাজিদ রাজা নামাজ পড়ার সুবিধার্তে ১৭৪০ খৃষ্টাব্দে তার বাড়ির সামনে পিলার ও গম্ভুজের তৈরী সুদৃশ্য মসজিদটি নির্মাণ করেন। একটি উঁচু ভিত্তির উপর মসজিদের মূল স্থাপনাটি প্রতিষ্টিত হওয়ায় মুসল্লীদের উঠানামার জন্য তেরী করা হয় সুদৃশ্য ও মজবুত সিঁড়ি। বরাক নদীর উজান ঢলে ভেসে যাওয়ার জন্য জনগণের মাঝে পানির জন্য হাহাকারের সৃষ্টি হত। পানির হাহাকার দূর করার জন্য বাড়ির আঙ্গিনায় ৮ একর ভূমির উপর খনন করেন রাজা। "প্রজা প্রেমে রাজ্যময় ঘুরতেন সাজিদ রাজা"। সিলেট পোস্ট। সংগ্রহের তারিখ জানুয়ারি ৬, ২০১৮।  "জকিগঞ্জে কালের সাক্ষী সাজিদ রাজার বাড়ি"। যুগান্তর। সংগ্রহের তারিখ জানুয়ারি ৬, ২০১৮। [স্থায়ীভাবে অকার্যকর সংযোগ]
হারুনুর রশিদ (দ্ব্যর্থতা নিরসন)

হারুনুর রশিদ ছিলেন পঞ্চম আব্বাসীয় খলিফা। তবে এই নামে নিম্নের ব্যক্তিবর্গকেও নির্দেশ করতে পারেঃ হারুনুর রশীদ (লক্ষ্মীপুরের রাজনীতিবিদ), বাংলাদেশী রাজনীতিবিদ ও লক্ষ্মীপুর-২ আসনের সাবেক সংসদ সদস্য। এম হারুন-অর-রশিদ, বীর প্রতীক খেতাবপ্রাপ্ত মুক্তিযোদ্ধা। হারুন-উর রশিদ (বীর প্রতীক), বীর প্রতীক খেতাবপ্রাপ্ত কিশোরগঞ্জ জেলার মুক্তিযোদ্ধা। হারুন অর রশিদ খান -বাংলাদেশী রাজনীতিবিদ ও চাঁদপুর-৩ আসনের সাবেক সংসদ সদস্য। হারুনুর রশীদ (দ্ব্যর্থতা নিরসন) হারুন অর রশিদ -জাতীয় বিশ্ববিদ্যালয়ের সাবেক উপাচার্য। হারুন-অর-রশীদ (কৃষিতত্ত্ববিদ) -পটুয়াখালী বিজ্ঞান ও প্রযুক্তি বিশ্ববিদ্যালয়ের সাবেক উপাচার্য। হারুন-অর-রশিদ -বাংলাদেশী রাজনীতিবিদ ও কুমিল্লা-৩ আসনের সাবেক সংসদ সদস্য। হারুন অর রশিদ (ঢাকার রাজনীতিবিদ) -বাংলাদেশী রাজনীতিবিদ ও ঢাকা-৮ আসনের সাবেক সংসদ সদস্য। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
কাঞ্চনজঙ্ঘা জাতীয় উদ্যান

কাঞ্চনজঙ্ঘা জাতীয় উদ্যান বা কাঞ্চনজঙ্ঘা জীবমণ্ডল সংরক্ষণ ভারতের সিক্কিমে অবস্থিত জাতীয় উদ্যান এবং জীবমণ্ডল সংরক্ষণ উদ্যান। ২০১৬ সালের জুলাই মাসে অনুষ্ঠিত হওয়া ৪০তম অধিবেশনে একে ইউনেস্কো দ্বারা বিশ্ব ঐতিহ্যবাহী স্থানের তালিকায় অন্তর্ভুক্ত করা হয়। সাথে এটি ভারতের প্রথম মিশ্রিত ঐতিহ্যবাহী স্থান এই জাতীয় উদ্যানের নাম কাঞ্চনজঙ্ঘা শৃঙ্গের নামে রাখা হয়েছে। কাঞ্চনজঙ্ঘা ভারতের অন্যতম উচ্চতম ও পৃথিবীর তৃতীয় উচ্চতম শৃঙ্গ এবং এর উচ্চতা ৮,৫৮৬ মিটার। উদ্যানটির ক্ষেত্রফল ১,৭৮৪ বর্গ কি.মি.। জাতীয় উদ্যানটির ভিতর কিছু লেপচা জনজাতির লোকের বসতি আছে। উদ্যানটির ভিতর থলুং মনেস্ট্রি অবস্থিত। এই গুম্ফা জাতীয় উদ্যানটির বাফার জোনে অবস্থিত। এটি সিক্কিমের অন্যতম পবিত্র বৌদ্ধ মনেস্ট্রি। কাঞ্চনজঙ্ঘা জাতীয় উদ্যান সিক্কিমের উত্তর সিক্কিম জেলা ও পশ্চিম সিক্কিম জেলায় অবস্থিত। এর উচ্চতা ১,৮২৯ মিটার থেকে ৮,৫৫০ মিটার এবং মোট ক্ষেত্রফল ৮৪৯.৫ বর্গ কি.মি.। এর উত্তরে তিব্বতের কমোলাংমা জাতীয় প্রকৃতি সংরক্ষণ এবং পশ্চিমে নেপালের কাঞ্চনজঙ্ঘা সংরক্ষিত অঞ্চল অবস্থিত। Tile: UNESCO approves all 3 Indian nominations for heritage tag, Publisher: India Today news, Published on: 18 July 2016, Accessed on: 18 July 2016 "Tholung Monastery (1789 A.D)"। Department of Ecclesiastical Affairs, Government of Sikkim। Department of Information Technology Government of Sikkim। ১৫ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০১৭।  "Tholung Monastery Trekking - 10 Days"। Alpine Adventure Club। Alpine Adventure Club Treks & Expedition। সংগ্রহের তারিখ ১৪ এপ্রিল ২০১৭।  "Khangchendzonga National Park: Tholung monastery in the buffer zone of KBR"। UNESCO World Heritage Centre। সংগ্রহের তারিখ ১৪ এপ্রিল ২০১৭।  O'Neill, Alexander (২০১৭-০৩-২৯)। "Sikkim claims India's first mixed-criteria UNESCO World Heritage Site" (পিডিএফ)। Current Science। 112 (5): 893–994। সংগ্রহের তারিখ ২০১৭-০৫-১১।  Bhuju, U. R., Shakya, P. R., Basnet, T. B., Shrestha, S. (2007). Nepal Biodiversity Resource Book. Protected Areas, Ramsar Sites, and World Heritage Sites. ওয়েব্যাক মেশিনে আর্কাইভকৃত ২৬ জুলাই ২০১১ তারিখে International Centre for Integrated Mountain Development, Ministry of Environment, Science and Technology, in cooperation with United Nations Environment Programme, Regional Office for Asia and the Pacific. Kathmandu, Nepal. আইএসবিএন ৯৭৮-৯২-৯১১৫-০৩৩-৫ উইকিমিডিয়া কমন্সে কাঞ্চনজঙ্ঘা জাতীয় উদ্যান সংক্রান্ত মিডিয়া রয়েছে।
গরিলা

গরিলা হল প্রাইমেটদের মধ্যে আকৃতিতে বৃহত্তম। এরা প্রাইমেট পরিবারের এক ধরনের তৃণভোজী, মাটিতে বসবাসরত প্রাণী। এদের বাস আফ্রিকা মহাদেশের জঙ্গলে। গরিলাদেরকে দুইটি প্রজাতিতে ভাগ করা হয়। মানুষের সাথে গরিলার ডিএনএ-এর প্রায় ৯৭-৯৮% মিল রয়েছে। । শিম্পাঞ্জীদের পরে এরাই মানুষের নিকটতম সমগোত্রীয় প্রাণী। গরিলারা নিরক্ষীয় বা উপনিরক্ষীয় বনাঞ্চলে বাস করে। পাহাড়ী গরিলা আফ্রিকার আলবার্টাইন রিফ পর্বতে বাস করে, সমূদ্রসমতল হতে যে এলাকার উচ্চতা প্রায় ২২২৫ হতে ৪২৬৭ মিটার। সমতলের গরিলারা ঘন জঙ্গলে বাস করে। Groves, C. (২০০৫)। Wilson, D. E., & Reeder, D. M., সম্পাদক। Mammal Species of the World (3rd সংস্করণ)। Johns Hopkins University Press। পৃষ্ঠা 181–182। আইএসবিএন ০-৮০১-৮৮২২১-৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: একাধিক নাম: সম্পাদকগণের তালিকা (link) This statistic ought to be taken lightly; by the same reasoning human DNA is around 40% identical to that of a potato or lettuce. In a talk presented at the Annual Meeting of the American Anthropological Association on November 20, 1999, Jonathan Marks stated: "Humans, chimpanzees, and gorillas are within two percentage points of one another genetically." Jonathan Marks। "What It Really Means To Be 99% Chimpanzee"। ২০১৩-০৩-২৭ তারিখে মূল থেকে আর্কাইভ করা। সংগ্রহের তারিখ ২০০৬-১০-১০।
দক্ষিণ শালমারা-মানকাচর জেলা

দক্ষিণ শালমারা-মানকাচর জেলা অসমের ৩৫টি জেলার ভিতর নতুন জেলা। গুয়াহাটি থেকে প্রায় ২৪৫ কি.মি. দূরে অবস্থিত হাটশিঙিমারি এই জেলার সদর। জেলা গঠন হওয়ার আগে দক্ষিণ শালমারা-মানকাচর ধুবড়ী জেলার মহকুমা ছিল। দক্ষিণ শালমারা-মানকাচর নাম দক্ষিণ শালমারা এবং মানকাচর বিধানসভা কেন্দ্রের থেকে এসেছে। দক্ষিণ শালমারা-মানকাচর জেলা ধুবুড়ি জেলার অংশবিশেষ নিয়ে ২০১৬ সালে গঠন করা হয়। ১৫ আগস্ট ২০১৫ সালে অসমের মুখ্যমন্ত্রী তরুণ গগৈ ৫টি নতুন জেলা ঘোষণা করেছিলেন, দক্ষিণ শালমারা-মানকাচর জেলা এই ৫টি নতুন জেলার ভিতর অন্যতম। ৯ ফেব্রুয়ারি ২০১৬ সালে হাটশিঙিমারির এক সরকারি অনুষ্ঠানে সহস্র নাগরিকের উপস্থিতিতে উপায়ুক্ত এম.আই. আহমেদ দক্ষিণ শালমারা-মানকাচরকে নতুন জেলারূপে উদ্বোধন করেন। দক্ষিণ শালমারা ও মানকাচর জেলার ক্ষেত্রফল ৫৬৮ বর্গকিলোমিটার (২১৯ মা২)। এর পশ্চিম ও দক্ষিণে বাংলাদেশ, উত্তরে গোয়ালপাড়া জেলা ও ধুবুড়ি জেলা এববং পূর্ব ও দক্ষিণে মেঘালয় অবস্থিত। নবগঠিত দক্ষিণ শালমারা মানকাচর জেলায় প্রচলিত ভাষাসমূহের পাইচিত্র তালিকা নিম্নরূপ - "List of Assembly Constituencies showing their Revenue & Election District wise break - up" (পিডিএফ)। Chief Electoral Officer, Assam website। ২২ মার্চ ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ২৬ সেপ্টেম্বর ২০১১।  http://www.censusindia.gov.in/2011census/C-16.html